เอกสารแนบ 5

แบบประเมินความเพียงพอของระบบการควบคุมภายใน

แบบประเมินความเพียงพอของระบบการควบคุมภายใน

บริษัท โพลาริส แคปปิตัล จำกัด (มหาชน)

วันที่ 20 กุมภาพันธ์ 2558

แบบประเมินนี้จัดทําโดยคณะกรรมการบริษัทซึ่งเป็นความเห็นของคณะกรรมการบริษัท

เกี่ยวกับความเพียงพอของระบบการควบคุมภายใน

ส่วนที่ 1 องค์กรและสภาพแวดล้อม (Organizational Control and Environment
Measure)

องค์กรและสภาพแวดล้อม หมายถึง การมีโครงสร้างองค์กรและสภาพแวดล้อมที่ดีซึ่งเป็น
รากฐานที่สําคัญของระบบการควบคุมภายในที่มีประสิทธิผล ดังนั้น
จึงมีความจําเป็นที่ต้องสร้างสภาวะหรือปัจจัยต่างๆ
ซึ่งเอื้อให้ระบบการควบคุมภายในดําเนินไปได้ตามที่บริษัทมุ่งหวัง
เป็นการสร้างบรรยากาศการควบคุมเพื่อส่งเสริมให้ทุกคนในบริษัทตระหนักถึงความจําเป็นของระบบการควบคุมภายใน
เช่น การที่ฝ่ายบริหารให้ความสําคัญต่อความซื่อสัตย์สุจริตและจริยธรรมในการดําเนินธุรกิจ
การจัดการโครงสร้างขององค์กรอย่างเหมาะสม การกําหนดหน้าที่อย่างชัดเจน
การมีนโยบายและระเบียบปฏิบัติที่เป็นลายลักษณ์อักษร เป็นต้น

---------------------------------------------------------------------------------------------------------------------------

1.1 คณะกรรมการได้ดูแลให้มีการกําหนดเป้าหมายการดําเนินธุรกิจที่ชัดเจนและวัดผลได้
เพื่อเป็นแนวทางในการปฏิบัติงานของพนักงาน ใช่หรือไม่

 ใช่  ไม่ใช่

มีการจัดทำแผนการดำเนินธุรกิจของบริษัท และกำหนดเป้าหมายของธุรกิจที่ชัดเจน
ซึ่งสามารถวัดประเมินผลได้จริง
และเพื่อการกำหนดทิศทางที่แน่ชัดในการปฏิบัติงานของพนักงานบริษัท

1.2 คณะกรรมการบริษัทได้ทบทวนเป้าหมายการปฏิบัติงานแล้วว่า
การตั้งเป้าหมายได้ดําเนินการอย่างรอบคอบและได้พิจารณาถึงความเป็นไปได้ของเป้าหมายที่กําหนด
ตลอดจนได้มีการวิเคราะห์ถึงการให้สิ่งจูงใจหรือผลตอบแทนแก่พนักงานว่าเป็นไปอย่างสมเหตุสมผล
โดยไม่มีการจูงใจหรือให้ผลประโยชน์ตอบแทนที่เกินสมควรแก่พนักงานในลักษณะที่อาจนําไปสู่การกระทําทุจริตหรือประพฤติมิชอบ
(เช่นตั้งเป้าหมายยอดขายของบริษัทไว้สูงเกินความเป็นจริง
ทําให้เกิดแรงจูงใจในการตกแต่งตัวเลขยอดขาย เป็นต้น)

 ใช่  ไม่ใช่

มีการกำหนดเป้าหมายการปฎิบัติงาน/จัดทำงบประมาณรายจ่ายอย่างสมเหตุสมผล
และมีการกำหนดผลตอบแทนแก่พนักงานอย่างเหมาะสมเป็นธรรม
ทั้งนี้มีเฉพาะหน่วยงานการขายที่ได้กำหนดค่าตอบแทนเพียงบางส่วนผูกอิงกับยอดขายอสังหาริมทรัพย์ที่สามารถปฏิบัติได้จริง

1.3
บริษัทได้มีการจัดโครงสร้างองค์กรที่ช่วยให้ฝ่ายบริหารสามารถดําเนินงานได้อย่างมีประสิทธิภาพ
หรือไม่

 ใช่  ไม่ใช่

มีการกำหนดโครงสร้างองค์กรและสายการบังคับบัญชาของบริษัทอย่างชัดเจน
พร้อมทั้งในแต่ละหน่วยงานมีบทบาทหน้าที่และความรับผิดชอบของหน่วยงานนั้น ๆ
โดยมีโครงสร้างขององค์กรประกอบด้วย กลุ่มการก่อสร้าง, กลุ่มการตลาด/การขาย,
กลุ่มพัฒนาธุรกิจ, กลุ่มบัญชี/การเงิน และกลุ่มประสานงานธุรกิจ โดยมี Executive Vice
President เป็นผู้บังคับบัญชากำกับดูแลแต่ละกลุ่ม
นอกจากนี้ยังมีสำนักตรวจสอบภายในมีสายการบังคับบัญชาขึ้นตรงต่อคณะกรรมการตรวจสอบ

1.4 บริษัทมีข้อกําหนดเกี่ยวกับจริยธรรม (code of conduct)
และข้อกําหนดห้ามฝ่ายบริหารและพนักงานปฏิบัติตนในลักษณะที่อาจก่อให้เกิดความขัดแย้งทางผลประโยชน์กับกิจการเป็นลายลักษณ์อักษร
รวมทั้งบทลงโทษหากมีการฝ่าฝืน หรือไม่

 มี  ไม่มี

มีการจัดทำข้อกำหนดเป็นลายลักษณ์อักษร เกี่ยวกับจรรยาบรรณ/จริยธรรมของบริษัท
และระเบียบข้อบังคับการปฏิบัติงานสำหรับพนักงานและฝ่ายบริหาร
รวมทั้งการกำหนดระเบียบปฏิบัติงาน/การควบคุมการทำงาน
รวมถึงมีการกำหนดบทลงโทษหากฝ่าฝืนข้อบังคับ เพื่อเป็นไปตามหลักการกำกับดูแลกิจการที่ดี
และเพื่อป้องกันการเกิดความขัดแย้งทางผลประโยชน์ของผู้มีส่วนได้เสียของบริษัท

นอกจากนี้สำนักตรวจสอบภายในได้มีการสอบทานรายการที่เกี่ยวโยงกันในงบการเงินของบริษัทฯ
ทุกไตรมาส เพื่อเสนอต่อคณะกรรมการตรวจสอบให้พิจารณา

1.5 บริษัทมีการจัดทํานโยบายและระเบียบวิธีปฏิบัติงานเป็นลายลักษณ์อักษรในธุรกรรมด้านการเงิน
การจัดซื้อและการบริหารทั่วไปที่รัดกุมและสามารถป้องกันการทุจริตได้หรือไม่

 ใช่  ไม่ใช่

บริษัทฯ มีระเบียบวิธีปฏิบัติเพื่อการควบคุม/การบริหารในการจัดซื้อจัดจ้าง
ซึ่งกำหนดหลักเกณฑ์และเงื่อนไขในการสอบราคาและการเสนอราคาในการจัดซื้อจัดจ้าง
รวมทั้งกำหนดคณะกรรมการจัดซื้อจัดจ้าง
ที่มีภาระหน้าที่ดูแล/ความรับผิดชอบการจัดซื้อจัดจ้างอย่างถูกต้อง
เพื่อป้องกันความความเสี่ยงและลดความเสียหายกับบริษัทฯ

1.6 ในการกําหนดนโยบายและแผนการปฏิบัติงาน บริษัทได้คํานึงถึงความเป็นธรรมต่อคู่ค้า
เพื่อประโยชน์ของบริษัทในระยะยาว ใช่หรือไม่

 ใช่  ไม่ใช่

บริษัทฯ มีจรรยาบรรณและจริยธรรมของกรรมการบริษัท ผู้บริหาร และพนักงาน (Code of
Conduct) เป็นข้อพึงประพฤติปฏิบัติต่อคู่ค้าและผู้มีส่วนได้เสีย ซึ่งกำหนดให้บริษัทฯ
ต้องวางตัวเป็นที่น่าเชื่อถือของทุกฝ่าย
และกำหนดให้พนักงานปฏิบัติงานด้วยความซื่อสัตย์สุจริตอย่างตรงไปตรงมา
โดยคำนึงถึงกรอบกติกาของการแข่งขันที่ดี รวมถึงบริษัทฯ
มีการจัดทำคู่มือการเข้าพักอาศัยบ้านและอาคารชุดเพื่อมอบให้ลูกค้าทุกราย
เป็นแนวทางปฏิบัติอยู่ร่วมกันโดยมีสิทธิ/หน้าที่อย่างเสมอภาคกัน

ส่วนที่ 2 การบริหารความเสี่ยง (Risk Management Measure)

การประกอบธุรกิจของบริษัทย่อมดําเนินการอยู่ท่ามกลางความเสี่ยงทางธุรกิจตลอดเวลา
โดยสาเหตุของความเสี่ยงอาจมาจากปัจจัยภายใน เช่น ผู้บริหารขาดความซื่อสัตย์และจริยธรรม
บริษัทขยายงานอย่างรวดเร็วเกินไปทําให้ระบบงานไม่สามารถรองรับได้ หรือการกํากับดูแลไม่ทั่วถึง
เป็นต้น และ ปัจจัยภายนอก เช่น การเปลี่ยนแปลงของเทคโนโลยี หรือพฤติกรรมการบริโภคสินค้า
ทําให้มีผลกระทบต่อส่วนแบ่งการตลาด เป็นต้น ด้วยเหตุนี้
การที่จะนําพาให้บริษัทรอดพ้นจากอันตรายที่เกิดจากความเสี่ยงดังกล่าวได้นั้น
ฝ่ายบริหารจําเป็นต้องดําเนินการต่อไปนี้อย่างสม่ำเสมอ

(1) พิจารณาหรือไตร่ตรองถึงลักษณะความเสี่ยงที่บริษัทประสบอยู่หรือคาดว่าจะประสบ
(Identification of risk)

(2) วิเคราะห์ผลกระทบของความเสี่ยงนั้น ๆต่อบริษัท และโอกาสที่ความเสี่ยงนั้น ๆ จะเกิดขึ้น
(Analysis of risk)

(3) กําหนดมาตรการเพื่อลดความเสี่ยงให้อยู่ในระดับที่เหมาะสม (Management of risk)

---------------------------------------------------------------------------------------------------------------------------

2.1 บริษัทมีการประเมินอย่างสม่ำเสมอหรือไม่ว่า
การประกอบธุรกิจของบริษัทมีปัจจัยใดบ้างที่เป็นปัจจัยความเสี่ยงทั้งที่มาจากภายนอกและภายใน
ซึ่งอาจมีผลกระทบต่อการดําเนินธุรกิจของบริษัทอย่างมีนัยสําคัญ

 มี  ไม่มี

คณะกรรมการบริหารได้ตระหนักถึงความสำคัญของการบริหารความเสี่ยง และได้มอบหมาย
ผู้ที่เกี่ยวข้องทุกหน่วยงานให้ทำหน้าที่ในการประเมินความเสี่ยง
ซึ่งครอบคลุมถึงการประเมินความเสี่ยงทั้งจากปัจจัยภายนอกและภายในต่างๆ
ที่อาจกระทบต่อการดำเนินธุรกิจของบริษัทฯอย่างสม่ำเสมอ โดยได้กำหนดนโยบายทางธุรกิจ
และภาระหน้าที่ของตำแหน่งงาน
รวมทั้งการบริหารและการควบคุมให้เอื้อต่อการบริหารความเสี่ยงต่าง ๆ

2.2 บริษัทได้มีการวิเคราะห์หรือไม่ว่า เหตุการณ์ใดที่จะทําให้ปัจจัยที่เป็นความเสี่ยงนั้นเกิดขึ้น

 มี  ไม่มี

บริษัทฯ มีคณะทำงานต่างๆ
ที่มีบทบาทหน้าที่ช่วยสนับสนุนในการบริหารความเสี่ยง/วิเคราะห์ปัจจัยความเสี่ยงต่างๆที่จะมีผลกระทบต่อเป้าหมาย/แผนธุรกิจและผลการดำเนินงานของบริษัทฯ
เช่น คณะทำงานพัฒนาองค์กร คณะทำงานพัฒนาธุรกิจ และคณะทำงานบริหารโครงการ
รวมถึงสำนักกฎหมายช่วยสนับสนุนตรวจทานป้องกันความเสี่ยงด้านเอกสารสำคัญ/นิติกรรมสัญญาต่างๆ
ด้วย
โดยเฉพาะกรณีมีการซื้อทรัพย์สินที่มีมูลค่าสูงและการขึ้นโครงการพัฒนาอสังริมทรัพย์จะต้องมีการวิคราะห์ประเมินความเสี่ยงก่อนดำเนินการ

2.3 บริษัทกําหนดให้มีมาตรการในการติดตามเหตุการณ์ที่เป็นสาเหตุของปัจจัยความเสี่ยง
รวมทั้งมาตรการในการลดความเสี่ยงเหล่านั้น ใช่หรือไม่

 ใช่  ไม่ใช่

ได้กำหนดให้ผู้บริหารหัวหน้าหน่าวยงานในแต่ละท่านจัดให้มีการประชุมเพื่อติดตามผลการดำเนินงานของหน่วยงานหรือฝ่ายงานต่างๆ
ภายใต้ขอบเขตงานในภาระหน้าที่รับผิดชอบของหัวหน้าหน่วยงาน อาทิ
การติดตามผลการดำเนินงานของโครงการต่างๆ และรายงานผลการติดตาม
หรือแนวทางในการลดปัจจัยความเสี่ยงอย่างสม่ำเสมอเสนอต่อคณะกรรมการบริษัท

2.4
บริษัทได้แจ้งให้พนักงานทุกคนที่เกี่ยวข้องรับทราบและปฏิบัติตามมาตรการบริหารความเสี่ยงที่กําหนดไว้
ใช่หรือไม่

 ใช่  ไม่ใช่

ภายใต้การบังคับบัญชาของฝ่ายบริหารแต่ละท่าน
กำหนดให้พนักงานปฎิบัติตามมาตรการบริหารความเสี่ยงที่อาจกระทบต่อแผนการดำเนินธุรกิจของบริษัทฯ
และจะทำหน้าที่สรุปผลการประมวลความเสี่ยงต่างๆ ที่อาจเกิดขึ้นกับการดำเนินธุรกิจของบริษัทฯ
โดยแจ้งให้พนักงานของแต่ละหน่วยงานทุกคนที่เกี่ยวข้องรับทราบและปฎิบัติตามมาตรการบริหารความเสี่ยงที่กำหนด
รวมถึงจะได้กำหนดไว้ในภาระหน้าที่ความรับผิดชอบตามตำแหน่งงาน(Job Description)
ของพนักงานแต่ละคนด้วย

2.5 บริษัทมีการติดตามว่าหน่วยงานต่าง ๆ ได้ปฏิบัติตามแผนการบริหารความเสี่ยงที่กําหนดไว้
ใช่หรือไม่

 ใช่  ไม่ใช่

คณะกรรมการบริหารได้มอบหมายให้ผู้บริหารตั้งแต่กรรมการผู้จัดการลงมาจนถึงผู้อำนวยการแต่ละสายงาน
มีบทบาทหน้าที่และการติดตามงาน
ซึ่งครอบคลุมถึงการแจ้งและกำหนดให้ปฎิบัติตามมาตรการความเสี่ยงที่อาจกระทบต่อการดำเนินธุรกิจของบริษัทฯ
โดยประสานและแจ้งให้แต่ละหน่วยงานติดตามและบริหารหรือป้องกันความเสี่ยงในส่วนที่อาจเกิดขึ้นกับหน่วยงานนั้นๆ
ซึ่งครอบคลุมถึงการติดตามว่าในแต่ละหน่วยงาน ได้ปฎิบัติตามแผนบริหารความเสี่ยงที่กำหนดไว้
และอาจกระทบต่อการดำเนินธุรกิจของบริษัทฯ

ส่วนที่ 3 การควบคุมการปฏิบัติงานของฝ่ายบริหาร (Management Control Activities)

การควบคุมการปฏิบัติงานของฝ่ายบริหาร
เป็นกิจกรรมที่มีความสําคัญเพื่อให้บริษัทมั่นใจว่าแนวทางที่ฝ่ายบริหารกําหนดไว้ได้รับการตอบสนองและปฏิบัติตามจากทุกคนในบริษัท
ซึ่งแนวทางดังกล่าว ได้แก่

(1) การกําหนดอํานาจและระดับการอนุมัติรายการเป็นไปอย่างเหมาะสม

(2) มีการแบ่งแยกหน้าที่ที่อาจเอื้อให้เกิดการกระทําที่ทุจริตออกจากกัน

(3) มีการกําหนดขั้นตอน และวิธีการทําธุรกรรมกับผู้ถือหุ้นรายใหญ่ กรรมการ ผู้บริหาร
หรือผู้ที่เกี่ยวข้องกับบุคคลดังกล่าวอย่างเหมาะสม เพื่อป้องกันการถ่ายเทผลประโยชน์

(4) การกําหนดวิธีการเพื่อให้แน่ใจว่า บริษัทได้ปฏิบัติตามกฎหมายและข้อบังคับที่เกี่ยวข้อง

---------------------------------------------------------------------------------------------------------------------------

3.1
บริษัทมีการกําหนดขอบเขตอํานาจหน้าที่และวงเงินอํานาจอนุมัติของฝ่ายบริหารในแต่ละระดับไว้อย่างชัดเจนและเป็นลายลักษณ์อักษร
ใช่หรือไม่

 ใช่  ไม่ใช่

บริษัทฯมี Organization Chart กำหนดตำแหน่งระดับการทำงานของพนักงาน
รวมถึงมีระเบียบบริหารงบประมาณและอำนาจอนุมัติทางการเงิน
มีวิธีปฎิบัติการจัดซื้อจัดจ้างและค่าใช้จ่าย
ภายใต้ระเบียบดังกล่าวได้กำหนดขอบเขตอำนาจและวงเงินอนุมัติของผู้บริหารแต่ละระดับไว้ชัดเจน

3.2 บริษัทมีการแบ่งแยกหน้าที่ความรับผิดชอบในงาน 3 ด้านต่อไปนี้ ออกจากกันโดยเด็ดขาด
เพื่อเป็นการตรวจสอบซึ่งกันและกัน ใช่หรือไม่ (1) หน้าที่อนุมัติ (2)
หน้าที่บันทึกรายการบัญชีและข้อมูลสารสนเทศ และ (3) หน้าที่ในการดูแลจัดเก็บทรัพย์สิน

 ใช่  ไม่ใช่

บริษัท มีJob Description/Work Flow กำหนดภาระหน้าที่/ความรับผิดชอบ
และได้กำหนดมอบหมายแบ่งแยกภาระหน้าที่ความรับผิดงานออกจากัน 3 ด้าน คือ
ด้านการบันทึกบัญชีและรายงานการบริหาร โดยกลุ่มงานบัญชี/การเงิน
ด้านการจัดเก็บดูแลทรัพย์สินและจัดซื้อทรัพย์สิน โดยกลุ่มงานสนับสนุนธุรกิจ และด้านการควบคุมอนุมัติ
โดยกรรมการผู้จัดการ หรือ รองกรรมการผู้จัดการซึ่งมีการกำหนดวงเงินอำนาจอนุมัติ

3.3 ในกรณีที่บริษัทมีการทําธุรกรรมกับผู้ถือหุ้นรายใหญ่ กรรมการ ผู้บริหาร
หรือผู้ที่เกี่ยวข้องกับบุคคลดังกล่าว
บริษัทมีมาตรการที่รัดกุมเพื่อติดตามให้การทําธุรกรรมนั้นต้องผ่านขั้นตอนการอนุมัติที่กําหนด ใช่หรือไม่

 ใช่  ไม่ใช่  ไม่มีกรณีดังกล่าว

บริษัทฯ ได้มีการกำหนดเป็นกรอบปฎิบัติไว้และอยู่ระหว่างปรับปรุงพัฒนาให้สมบูรณ์
และได้กำหนดขั้นตอนในการปฎิบัติหากมีการทำธุรกรรมกับบุคคลดังกล่าว
โดยหน่วยงานที่รับผิดชอบเป็นผู้นำเสนอและแจ้งให้คณะกรรมการบริหารทราบ
และคณะกรรมการบริหารเป็นผู้อนุมัติให้ดำเนินการธุรกรรมนั้นตามกรอบอำนาจการอนุมัติที่ได้รับจากคณะกรรมการบริษัทฯ
โดยคำนึงถึงประโยชน์สูงสุดของบริษัทฯเป็นสำคัญ พร้อมทั้งคณะกรรมการบริหาร
คณะกรรมการบริษัทและผู้ถือหุ้นได้ปฏิบัติตามหลักเกณฑ์ที่สำนักงานคณะกรรมการกำกับหลักทรัพย์และตลาดหลักทรัพย์กำหนด

3.4 ในกรณีที่มีการทําธุรกรรมตาม 3.3
การพิจารณาอนุมัติธุรกรรมนั้นได้กระทําโดยผู้ที่ไม่มีส่วนได้เสียในธุรกรรมนั้นเท่านั้น ใช่หรือไม่

 ใช่  ไม่ใช่  ไม่มีกรณีดังกล่าว

นโยบายของบริษัทกำหนดให้ผู้มีส่วนได้เสียหรือผู้มีส่วนเกี่ยวโยงในธุรกรรมที่พิจาณา
ต้องไม่เข้าร่วมพิจารณาในการลงมติหรือไม่มีสิทธิอนุมัติรายการนั้น

3.5 ในกรณีที่มีการทําธุรกรรมตาม 3.3 การพิจารณาอนุมัติธุรกรรมนั้น
ได้คํานึงถึงประโยชน์สูงสุดของบริษัทเป็นสําคัญและพิจารณาโดยถือเสมือนเป็นรายการที่กระทํากับบุคคลภายนอก
(on arms’ length basis) ใช่หรือไม่

 ใช่  ไม่ใช่  ไม่มีกรณีดังกล่าว

หากมีการทำธุรกรรมดังกล่าว
หน่วยงานที่รับผิดชอบเป็นผู้นำเสนอและแจ้งให้คณะกรรมการบริหารทราบ
และคณะกรรมการบริหารเป็นผู้อนุมัติให้ดำเนินการธุรกรรมนั้นภายใต้กรอบอำนาจที่ได้รับจากคณะกรรมการบริษัท
โดยคณะกรรมการบริหารได้คำนึงถึงผลประโยชน์สูงสุดของบริษัทเป็นสำคัญ
พร้อมทั้งคณะกรรมการบริหาร
คณะกรรมการบริษัทและผู้ถือหุ้นได้ปฏิบัติตามหลักเกณฑ์ที่สำนักงานคณะกรรมการกำกับหลักทรัพย์และตลาดหลักทรัพย์กำหนด

3.6 ในกรณีที่ได้มีการอนุมัติธุรกรรมกับผู้ที่เกี่ยวข้องในลักษณะที่มีผลผูกพันบริษัทในระยะยาวไปแล้ว
(เช่น การทําสัญญาซื้อขายสินค้า การให้กู้ยืม การค้ำประกัน)
ได้มีการติดตามให้ปฏิบัติตามเงื่อนไขที่ตกลงกันไว้ตลอดระยะเวลาที่มีผลผูกพันบริษัทหรือไม่ (เช่น
ติดตามการชําระคืนหนี้ตามกําหนด การทบทวนความเหมาะสมของสัญญา เป็นต้น)

 ใช่  ไม่ใช่  ไม่มีกรณีดังกล่าว

บริษัทฯ ได้มีการติดตามให้ปฎิบัติตามเงื่อนไขที่ตกลงไว้ในนิติกรรมสัญญา
ในกรณีผู้ที่เกี่ยวข้องไม่สามารถปฎิบัติตามเงื่อนไขของนิติกรรมสัญญา บริษัทฯ
จะปรึกษาสำนักกฎหมายพิจารณาทบทวนการปฎิบัติตามนิติกรรมสัญญาอย่างเหมาะสม
เพื่อประโยชน์ของบริษัท

3.7 กรณีที่บริษัทมีมาตรการเกี่ยวกับการทําธุรกรรมตาม 3.3
มาตรการดังกล่าวครอบคลุมไปถึงกรณีที่ผู้ที่เกี่ยวข้องดังกล่าวนําโอกาสหรือประโยชน์ของบริษัทไปใช้เพื่อประโยชน์ส่วนตัวด้วย
ใช่หรือไม่

 ใช่  ไม่ใช่  ไม่มีกรณีดังกล่าว

บริษัทฯมีจรรยาบรรณและจริยธรรมกำหนดห้าม กรรมการบริษัท ผู้บริหาร
และพนักงานไม่ให้กระทำการใดๆ ที่อาจเกิดความขัดแย้งทางผลประโยชน์กับบริษัทฯ
รวมถึงห้ามไม่ให้นำข้อมูลภายใน/ความลับในบริษัท
ซึ่งยังไม่เปิดเผยต่อสาธารณชนไปใช้แสวงหาประโยชน์ส่วนตัว

3.8 ในกรณีที่บริษัทมีเงินลงทุนในบริษัทย่อยหรือบริษัทร่วม
บริษัทมีการติดตามดูแลการดําเนินงานของบริษัทย่อยหรือบริษัทร่วมอย่างสม่ำเสมอ
รวมทั้งมีการกําหนดทิศทางให้บุคคลที่บริษัทแต่งตั้งให้เป็นกรรมการหรือผู้บริหารในบริษัทดังกล่าวถือปฏิบัติ
ใช่หรือไม่

 ใช่  ไม่ใช่  ไม่มีกรณีดังกล่าว

คณะกรรมการบริหารได้มอบหมายให้ผู้บริหารตั้งแต่ประธานเจ้าหน้าที่บริหารลงมาจนถึงผู้อำนวยการแต่ละสายงาน
มีบทบาทหน้าที่และการติดตามงาน (เช่น เป้าหมาย ปัญหา แนวทางแก้ไข)
ของบริษัทย่อยและบริษัทร่วม
ที่อาจกระทบต่อการดำเนินธุรกิจในความเสี่ยงหรือความเสียหายของบริษัทฯ
โดยเฉพาะได้แต่งตั้งบุคคลจากฝ่ายบริหารไปเป็นกรรมการบริษัทย่อย เพื่อช่วยกำกับดูแลบริษัทย่อย

3.9 บริษัทมีมาตรการที่จะติดตามให้การดําเนินงานของบริษัทเป็นไปตามกฎหมายที่เกี่ยวข้อง หรือไม่
ทั้งนี้ เพื่อลดความเสี่ยงในการประกอบธุรกิจและรักษาชื่อเสียงของบริษัท

 มี  ไม่มี

มีการปรับปรุงระเบียบ/คู่มือ/หลักเกณฑ์/มาตรการในการปฏิบัติงานของบริษัทฯอย่างเข้มงวดและต่อเนื่อง
เพื่อให้สอดคล้องตามข้อบังคับใหม่ที่กฎหมายกำหนด
ซึ่งช่วยให้ระบบการควบคุมภายในมีความรัดกุม/ป้องกันความเสี่ยง/ลดความเสียหายของบริษัท
อีกทั้งทุกปีสำนักตรวจสอบภายในมีแผนงานตรวจสอบการควบคุมภายใน
ซึ่งรวมถึงการบริหารความเสี่ยงในการดำเนินงานของของบริษัทฯ และบริษัทย่อย

3.10 ในกรณีที่บริษัทเคยมีการกระทําที่ฝ่าฝืนกฎหมาย
บริษัทมีมาตรการแก้ไขและป้องกันมิให้เกิดการกระทําในลักษณะนั้นอีก หรือไม่

 มี  ไม่มี  ไม่มีกรณีดังกล่าว

ปัจจุบันบริษัทฯได้ดำเนินการทบทวนขบวนการและขั้นตอนการปฎิบัติงาน
ทั้งนี้เพื่อป้องกันปัญหาการกระทำผิด กฎระเบียบ หรือผิดข้อกฎหมาย
อีกทั้งมีการติดตามกฎระเบียบและหรือข้อกฎหมายใหม่ๆ
ของทางราชการและหน่วยงานกำกับที่เกี่ยวข้องที่บังคับใช้และเกี่ยวข้องกับการประกอบธุรกิจของบริษัทฯอยู่เสมอ

ส่วนที่ 4 ระบบสารสนเทศและการสื่อสารข้อมูล (Information and Communication
Measure)

หลักการประการหนึ่งของการปฏิบัติหน้าที่ด้วยความระมัดระวังไม่ว่าจะเป็นสําหรับกรรมการ ผู้บริหาร
ผู้ถือหุ้น หรือผู้ที่เกี่ยวข้อง ก็คือ การตัดสินใจบนพื้นฐานที่มีข้อมูลที่มีคุณภาพและเพียงพอ
ต่อการตัดสินใจ ไม่ว่าจะเป็นข้อมูลทางการเงินหรือข้อมูลอื่น ดังนั้น
การสื่อสารข้อมูลดังกล่าวไปยังผู้ที่เกี่ยวข้องจึงเป็นสิ่งจําเป็นอย่างยิ่งและเป็นสิ่งที่จะช่วยให้เกิดความมีประสิทธิผลของระบบการควบคุมภายใน
ข้อมูลที่มีคุณภาพควรมีคุณสมบัติดังนี้

(1) มีเนื้อหาที่จําเป็นเพียงพอต่อการตัดสินใจ

(2) มีความถูกต้องสมบูรณ์

(3) มีความเป็นปัจจุบัน

(4) มีรูปแบบที่เข้าใจง่าย

(5) มีการจัดเก็บที่ดี

---------------------------------------------------------------------------------------------------------------------------

4.1 ในการเสนอเรื่องให้คณะกรรมการพิจารณา บริษัทได้จัดให้มีข้อมูลที่สําคัญต่าง ๆ
อย่างเพียงพอเพื่อให้คณะกรรมการใช้ประกอบการตัดสินใจ ใช่หรือไม่(ข้อมูลที่สําคัญต่างๆ ได้แก่
รายละเอียดของเรื่องที่เสนอให้พิจารณาเหตุผล ผลกระทบต่อบริษัท ทางเลือกต่างๆ เป็นต้น)

 ใช่  ไม่ใช่

ฝ่ายบริหารได้จัดทำเอกสาร/ข้อมูลสำคัญ
เพื่อนำเสนอให้คณะกรรมการบริษัทฯได้มีการพิจารณาก่อนตัดสินใจทุกครั้ง
พร้อมทั้งจะมีผู้บริหารที่รับผิดชอบและพนักงานที่เกี่ยวข้องเข้าร่วมชี้แจงตอบข้อซักถามทุกครั้ง
ในกรณีข้อมูลไม่ชัดเจนคณะกรรมการบริษัทฯ
จะสั่งการให้ฝ่ายบริหารหาข้อมูลเพิ่มเติมให้เพียงพอจนเป็นที่มั่นใจและแน่ชัดของคณะกรรมการบริษัทฯ

4.2
กรรมการบริษัทได้รับหนังสือนัดประชุมหรือเอกสารประกอบการประชุมที่ระบุข้อมูลที่จําเป็นและเพียงพอต่อการ
พิจารณาก่อนการประชุม อย่างน้อยภายในระยะเวลาขั้นต่ำตามที่กฎหมายกําหนด ใช่หรือไม่

 ใช่ ได้รับก่อนวันประชุมโดยเฉลี่ย....7...วัน  ไม่ใช่

โดยปกติบริษัทฯจะมีแผนกำหนดการประชุมคณะกรรมการบริษัทฯ ในปีต่อไป
แจ้งให้คณะกรรมการบริษัทฯ ทราบล่วงหน้า และบริษัทฯ กำหนดหลักเกณฑ์การส่งหนังสือเชิญประชุม
พร้อมเอกสารประกอบการประชุมให้แก่คณะกรรมการบริษัทฯ ทราบล่วงหน้าอย่างน้อย 7 วัน

4.3 รายงานการประชุมกรรมการ
มีรายละเอียดตามควรที่ทําให้ผู้ถือหุ้นสามารถตรวจสอบความเหมาะสมในการปฏิบัติหน้าที่ของกรรมการได้หรือไม่
เช่น ได้มีการบันทึกข้อซักถามของกรรมการ ความเห็นหรือข้อสังเกตของกรรมการในเรื่องที่พิจารณา
ความเห็นของกรรมการรายที่ไม่เห็นด้วยกับเรื่องที่เสนอพร้อมเหตุผล เป็นต้น

 ใช่  ไม่ใช่

บริษัทฯ มีการบันทึกรายงานการประชุมอย่างชัดเจน
เพื่อเก็บไว้เป็นหลักฐานและสามารถตรวจสอบความเหมาะสมในการปฎิบัติหน้าที่ของกรรมการบริษัทฯ
ได้ตลอดเวลา โดยจะบันทึกข้อซักถาม และข้อสังเกตของคณะกรรมการ
รวมทั้งความเห็นด้วยและไม่เห็นด้วยพร้อมเหตุผลของคณะกรรมการบริษัทฯ

4.4 บริษัทจัดเก็บเอกสารประกอบการบันทึกบัญชีและบัญชีต่างๆ
ไว้ครบถ้วนเป็นหมวดหมู่และไม่เคยได้รับแจ้งจากผู้สอบบัญชีว่ามีข้อบกพร่องในเรื่องนี้
หรือเคยได้รับแจ้งแต่ได้แก้ไขข้อบก พร่องนั้นอย่างครบถ้วนแล้ว ใช่หรือไม่

 ใช่  ไม่ใช่

บริษัทฯ
กำหนดภาระหน้าที่/ความรับผิดชอบให้ฝ่ายบัญชีจัดเก็บเอกสาร/หลักฐานทางบัญชีอย่างถูกต้องและครบถ้วนเป็นหมวดหมู่ให้เรียบร้อย
อีกทั้งกำหนดระยะเวลาการจัดเก็บ/ดูแลเอกสาร/หลักฐานทางบัญชีเป็นไปตามที่กฎหมายกำหนด

4.5 คณะกรรมการได้พิจารณาแล้วใช่หรือไม่ว่า
ฝ่ายบริหารได้ใช้นโยบายบัญชีตามหลักการบัญชีที่รับรองทั่วไปและเหมาะสมกับลักษณะธุรกิจของบริษัทฯ
โดยไม่เลือกใช้นโยบายบัญชีที่ทําให้บริษัทแสดงผลประกอบการที่คลาดเคลื่อนจากความเป็นจริง

 ใช่  ไม่ใช่

คณะกรรมการบริษัทฯ
ได้มีการมอบหมายให้คณะกรรมการตรวจสอบมีภาระหน้าที่/ความรับผิดชอบในการสอบทานและพิจาณาความเหมาะสมของนโยบายบัญชีและการจัดทำบัญชีให้เป็นไปตามมาตรฐานการบัญชีที่รับรองทั่วไป
ทั้งนี้คณะกรรมการตรวจสอบได้มีการประชุมหารือกับฝ่ายบริหาร ผู้ตรวจสอบภายใน
และผู้สอบบัญชีอย่างสม่ำเสมอ

ส่วนที่ 5 ระบบการติดตาม (Monitoring)

การที่บริษัทจะดําเนินงานได้อย่างมีประสิทธิภาพและประสิทธิผล
บริษัทควรต้องติดตามอย่างสม่ำเสมอว่า มีการปฏิบัติตามเป้าหมายที่วางไว้
ระบบการควบคุมภายในยังดําเนินอยู่อย่างต่อเนื่อง
และมีการปรับปรุงแก้ไขให้สอดคล้องกับสถานการณ์ที่เปลี่ยนแปลงไป รวมทั้งข้อบกพร่องต่าง ๆ
ได้รับการแก้ไขอย่างทันท่วงที

---------------------------------------------------------------------------------------------------------------------------

5.1 กรณีที่บริษัทมีการกําหนดเป้าหมายการดําเนินธุรกิจ
คณะกรรมการได้เปรียบเทียบผลการดําเนินงานของฝ่ายบริหารว่าเป็นไปตามเป้าหมายการดําเนินธุรกิจที่กําหนดไว้
ใช่หรือไม่

 ใช่  ไม่ใช่  ไม่มีกรณีดังกล่าว

โดยปกติจะมีการประชุมคณะกรรมการบริษัทฯทุก 3เดือน เพื่อติดตามผลการดำเนินงานของบริษัทฯ
และมีการเปรียบเทียบกับเป้าหมาย
รวมทั้งมีการพิจารณาทบทวนหาสาเหตุผลการดำเนินงานแตกต่างจากเป้าหมาย
เพื่อกำหนดแนวทางที่เหมาะสมในการแก้ไขปัญหาผลการดำเนินงานของบริษัทฯ ต่อไป

5.2 กรณีที่ผลการดําเนินที่เกิดขึ้นมีความแตกต่างจากเป้าหมายที่กําหนดไว้
บริษัทได้ดําเนินการแก้ไขภายในระยะเวลาที่เหมาะสม ใช่หรือไม่

 ใช่  ไม่ใช่  ไม่มีกรณีดังกล่าว

บริษัทฯ จะวิเคราะห์และติดตามหาสาเหตุของผลการดำเนินงานไม่เป็นไปตามเป้าหมาย เมื่อบริษัทฯ
ทราบเหตุผลจะรีบศึกษาค้นหาแนวทางแก้ไขโดยเร็ว

5.3 บริษัทฯ
จัดให้มีการตรวจสอบการปฏิบัติตามระบบการควบคุมภายในที่วางไว้อย่างสม่ำเสมอใช่หรือไม่

 ใช่  ไม่ใช่

บริษัทฯมีสำนักตรวจสอบภายในมีภาระหน้าที่/ความรับผิดชอบในการตรวจสอบระบบการควบคุมภายในของบริษัทฯ
และมีแผนงานการตรวจสอบระบบการควบคุมภายในทุกปี
เพื่อป้องกันความเสี่ยงและลดความเสียหายให้กับบริษัทฯ

5.4 กรณีที่บริษัทฯ มีการตรวจสอบภายใน บริษัทฯ
ได้กําหนดให้การรายงานผลการตรวจสอบต้องรายงานตรงต่อคณะกรรมการหรือคณะกรรมการตรวจสอบ
เพื่อให้ผู้ตรวจสอบภายในสามารถปฏิบัติงานได้อย่างอิสระและเสนอรายงานผลการตรวจสอบได้อย่างตรงไปตรงมา
ใช่หรือไม่

 ใช่  ไม่ใช่  ไม่มีกรณีดังกล่าว

คณะกรรมการตรวจสอบกำหนดให้สำนักตรวจสอบภายใน รายงานสรุปผลการตรวจสอบทุกไตรมาส
ในการประชุมคณะกรรมการตรวจสอบ
พร้อมทั้งคณะกรรมการตรวจสอบได้อนุมัติให้มีกฎบัตรของสำนักตรวจสอบภายในแล้ว

5.5 เมื่อมีการตรวจพบข้อบกพร่องที่เป็นสาระสำคัญ ได้มีการรายงานต่อคณะกรรมการบริษัท/
คณะกรรมการตรวจสอบ เพื่อพิจารณาสั่งการแก้ไขภายในระยะเวลาอันควร ใช่หรือไม่

 ใช่  ไม่ใช่  ไม่มีกรณีดังกล่าว

คณะกรรมการตรวจสอบกำหนดให้สำนักตรวจสอบภายในต้องรายงานผลการตรวจสอบให้รับทราบโดยทันที
ในกรณีสำนักตรวจสอบภายในได้มีการตรวจสอบพบข้อบกพร่องที่เป็นสาระสำคัญซึ่งฝ่าฝืนกฎหมาย
ทุจริต หรือกระทบต่อชื่อเสียงและฐานะทางการเงินของบริษัทฯอย่างมาก
เพื่อพิจารณาสั่งการปรับปรุงแก้ไขให้แล้วเสร็จภายในเวลาที่เหมาะสม

5.6
บริษัทต้องรายงานความคืบหน้าในการปรับปรุงข้อบกพร่องต่อคณะกรรมการบริษัท/คณะกรรมการตรวจสอบ
ใช่หรือไม่

 ใช่  ไม่ใช่

นอกจากนี้คณะกรรมการตรวจสอบกำหนดให้สำนักตรวจสอบภายในมีการติดตามการปรับปรุงข้อบกพร่องและรายงานผลการตรวจสอบทุกไตรมาสในการประชุมคณะกรรมการตรวจสอบ

5.7 บริษัทมีนโยบายให้ฝ่ายบริหารต้องรายงานต่อคณะกรรมการบริษัทโดยพลัน
ในกรณีที่เกิดเหตุการณ์ทุจริต หรือสงสัยว่ามีเหตุการณ์ทุจริต มีการปฏิบัติที่ฝ่าฝืนกฎหมาย
และมีการกระทำที่ผิดปกติอื่น ซึ่งอาจกระทบต่อชื่อเสียงและฐานะการเงินของบริษัทอย่างมีนัยสำคัญ
หรือไม่

 มี  ไม่มี  ไม่มีกรณีดังกล่าว

บริษัทฯมีแนวทางให้ฝ่ายบริหารเสนอรายงานให้ที่ประชุมคณะกรรมการบริษัทรับทราบโดยด่วนเกี่ยวกับข้อบกพร่องหรือความเสียหายที่มีผลกระทบต่อบริษัทอย่างมีนัยสำคัญ